kardosdrur/scandi-wiki huggingface dataset:
Tobias Hansen

Tobias Hansen (født 30. september 1982 i København) er en dansk fodboldspiller, hvis primære position på banen er i forsvaret.

Spillerkarriere 
Tobias Hansen, som er bror til Mikkel Blavnsfeldt (forsvars-/midtbanespiller), har tidligere repræsenteret Kjøbenhavns Boldklub og Fremad Amager på ungdomsplan.

Forsvarsspilleren startede som ungsenior i barndomsklubben Fremad Amager i sommerpausen 2002 efter hidtil at have spillet for klubbens U/19-holdstrup. Hansen debuterede dog først på klubbens førstehold i en udebanekamp i 1. division mod Hellerup IK den 6. november 2004 efter en indskiftning i 87. minut (kampen endte 0-0), hvilket blev hans eneste kamp for Fremad Amager. Grundet manglende spilletid skiftede han i vinterpausen 2004/2005 til naboklubben B 1908, hvis førstehold på daværende tidspunkt var placeret i Danmarksserien (DS). Han blev hurtigt en fast mand i førsteholdstruppens DS-kampe og var således med på holdet, der sikrede klubbens tilbagevenden til den tredjebedste i 2006/07-sæsonen, efter 10 års fravær.

Imidlertidigt nåede Hansen efterfølgende ikke at spille nogen kampe i 2. division Øst, da han ved indgangen til sommeren 2007 tog et halvt år fri fra fodbolden for at rejse til New Zealand for at studere.

Referencer

Eksterne henvisninger 

Personer fra København
Fodboldspillere fra Danmark
Fodboldspillere fra Kjøbenhavns Boldklub
Fodboldspillere fra Fremad Amager
Fodboldspillere fra B 1908
Police

Police har flere betydninger:

 Police, Polen – en polsk by
Police-sletten - en slette i det vestlige Polen
 The Police – en musikgruppe
 Forsikringspolice – en kontrakt
 Police (film) – en fransk film fra 1985
 Police Academy (tv-serie) - en animeret tv-serie
 Police Squad! - en komedieserie fra 1982
 Police nationale - et politi i Frankrig
Florianópolis

Florianópolis, af indbyggerne kaldet Floripa, er både hovedstad og en kommune i den sydlige del af den brasilianske delstat Santa Catarina. I 2007 havde den et befolkningstal på 406.564.

Historie
Kommunen blev grundlagt 23. marts 1726.

Sport
Byens fordboldhold hedder Figueirense Futebol Clube og spiller i den brasilianske Série A.

Eksterne henvisninger 

Kommuner i Santa Catarina
Big Girls Don't Cry

Big Girls Don't Cry er en popsang skrevet af Fergie og Toby Gad i 2007 og inkluderet på hendes album The Dutchess. Det var det fjerde singleudspil fra albummet, og det nåede førstepladsen på hitlisterne i blandt andet USA og Australien.

Popsange
Shady Records

Shady Records er et amerikansk pladeselskab som specialiserer sig med hip-hop musik. Grundlæggeren af Shady Records, rapperen Eminem, startede sit eget pladeselskab under Interscope Records efter at han udgav The Marshall Mathers LP. Sammen med sin manager, Paul Rosenberg, skabte Eminem pladeselskabet sent i år 1999. Den mest sucsessfulde artist i Shady Records er Eminem selv, som også arbejder i Dr. Dre's Aftermath Entertainment.

Diskografi

Albummer 
 D-12 – Devil's Night (2001) 
 Eminem – The Eminem Show (2002) 
 8 Mile (soundtrack) (2002) 
 50 Cent – Get Rich or Die Tryin' (2003) 
 Obie Trice – Cheers (2003) 
 D-12 – D12 World (2004) 
 Eminem – Encore (2004) 
 50 Cent – The Massacre (2005) 
 Eminem – Curtain Call: The Hits (2005) 
 Obie Trice – Second Round's On Me (2006) 
 Eminem – Eminem Presents: The Re-Up (2006) 
 Cashis – The County Hood EP (2007) 
 50 Cent – Curtis (2007)
 50 Cent – Before I Self Destruct (2009)
 Bad Meets Evil – Hell: The Sequel (2011)
 Yelawolf – Radioactive (2011)
 Mill Dogg – Run Or Die (In Da Core) (2012)

Singler 

 2001 – D12 – Shit On You
 2001 – D12 – Purple Pills
 2001 – D12 – Fight Music
 2002 – Eminem – Lose Yourself
 2003 – 50 Cent – Wanksta
 2003 – 50 Cent – In Da Club
 2003 – 50 Cent – 21 Questions
 2003 – 50 Cent feat. Snoop Dogg & G-Unit – P.I.M.P
 2003 – 50 Cent – If I Can't
 2003 – Obie Trice – Rap Name
 2003 – Obie Trice – Got Some Teeth
 2003 – Obie Trice feat. Nate Dogg – The Set Up
 2003 – Obie Trice – Don't Come Down
 2004 – D12 – My Band
 2004 – D12 – 40 Oz
 2004 – D12 – How Come
 2005 – 50 Cent feat. Olivia – Candy Shop
 2005 – 50 Cent – Just A Lil' Bit
 2005 – 50 Cent feat. Mobb Deep – Outta Control Remix
 2006 – Obie Trice feat. Akon – Snitch
 2006 – Obie Trice – Cry Now
 2006 – Obie Trice – Jamaican Girl
 2006 – Eminem feat. 50 Cent, Cashis & Lloyd Banks – You Don't Know
 2007 – 50 Cent – Straight To The Bank (Shady / Aftermath)
 2007 – 50 Cent feat. Justin Timberlake – Ayo Technology( Shady / Aftermath)

Medlemmer

Eksterne henvisninger 
 Officielle webside

Etableret i 1999
Pladeselskaber fra USA
Bergen auf Rügen

Bergen auf Rügen er en by og kommune i det nordøstlige Tyskland, beliggende under Landkreis Vorpommern-Rügen midt på øen Rügen i delstaten Mecklenburg-Vorpommern. Siden 2005 har Bergen været administrationsby i Amtet Bergen auf Rügen, som med en befolkning på over 23.000 mennesker er det befolkningsrigeste amt i Mecklenburg-Vorpommern.

Bergens bydele

Seværdigheder 
 Marienkirche – Opført af Prins Jaromar 1. i 1185, er Rügen's ældste bevarede bygning. En gravsten i ydermuren hævdes at være prinsens.
 Stadtmuseum Bergen

Eksterne henvisninger 

 Bergen auf Rügen
 Bergen Marienkirche church and church community
(alle på tysk)

Kommuner i Mecklenburg-Vorpommern
Byer i Kreis Vorpommern-Rügen
Byer i Mecklenburg-Vorpommern
Tripelpunkt

Ved tripelpunkt forstås den temperatur og det tryk, hvor et stof kan forekomme i de tre tilstandsformer væske, fast form og gas. For vand vil det til eksempel være formerne vand (væske), is (fast form) og damp (gas).

Overgang mellem vand og is 

Man siger i daglig tale, at vands frysepunkt er ved 0 °C. Det passer ved normalt, atmosfærisk tryk. Smeltepunktet, som er den mere generelle betegnelse for et stofs overgang mellem fast og flydende form, afhænger dog af trykket. For vand er det sådan, at ved højere tryk er smeltepunktet ved en lavere temperatur, og tilsvarende ved lavere tryk ved en højere temperatur. Når trykket falder mod vakuum ændres smeltepunktet dog kun ganske lidt – i størrelsesordenen 0,01 °C.

Overgang mellem vand og damp 
Ved normalt atmosfærisk tryk koger vand ved 100 °C. Ved højere tryk er vandets kogepunkt ved en højere temperatur, og ved lavere tryk er det ved en lavere temperatur.

Overgang mellem is og damp 
I et koordinatsystem, hvor temperaturen er abscisse og trykket er ordinat, vil de to tilstandsovergange kunne tegnes som to linjer. Området mellem de to linjer svarer til tilstandsformen vand, og på hver side af dette område har vi hhv. is og damp. Linjerne vil mødes i et fælles endepunkt, og herfra udgår endnu en linje. Denne linje angiver overgangen mellem is og damp, som kaldes sublimation.
Dette punkt, hvorfra der altså udgår tre linjer, kaldes tripelpunktet. Det ligger for vand ved 0,01 °C og 611,657 ± 0,010 Pa.

Temperaturskala 
Ved en international aftale i 1954 besluttede man, at fastlægge Kelvinskalaen ved at vands tripelpunkt ligger ved 273,16 K. Nulpunktet for Kelvinskalaen er det absolutte nulpunkt.

Tabel over tripelpunkter 
Denne tabel viser tripelpunkterne over de mest almindelige stoffer. Medmindre andet er angivet, stammer datene fra The U.S. National Bureau of Standards (nu NIST).

 * Note: For sammenligning er typisk atmosfærisk tryk 101.3 kPa (1 atm).

Referencer 

Stoffaser
Task group

En task group er en sammensat gruppe der ved hjælp af styring leder frem mod et fælles mål.

Begrebet task group anvendes oftest i militære sammenhænge om en lille gruppe (5-25 mennesker), der enten har styringen med en task force eller har styringen og arbejdet med et meget specielt felt.

Samfund
Militær
Niall Noigíallach

Niall Noigíallach eller Niall of the Nine Hostages (Niall af de ni gidsler) er en legendarisk overkonge af Irland. Han skal have været aktiv fra midten af 300-tallet til begyndelsen af 400-tallet. Ifølge irske middelalder krøniker døde han i år 405.

Tilnavnet af de ni gidsler har sammenhæng med at han skal have underlagt sig ni kongedømmer, og fået gidsler som pant på lydighed fra herskerne der. Ifølge de ældste traditioner handlede dette om de ni småkongedømmer (tuatha) i kongedømmet Oriel, senere traditioner mener det drejede sig om de fem femteparter af Irland, altså Ulaid, Connachta, Míde, Mumu og Laigin, samt Dál Riata, Caledonia, Strathclyde og Northumbria.

Han skal have været søn af overkongen Eochaid Mugmedonog Cairenn Chasdubh, en britisk kongedatter som var taget til slave. 

Han blev regnet som forfar til Uí Néill dynastierne, gennem sine sønner Conall Gulban, Endae, Eogan, Cairbre, Lóegaire, Maine of Tethba, Conall Cremthainne og Fiachu Fiachrach.

Referencer 

Irlands historie
Tjek fødselsår
Mozambiques flag

Mozambiques flag blev taget i brug 1. maj 1983. Flaget har et billede af en AK-47 og er det eneste nationalflag i verden med en afbilledet riffel.

Flaget er baseret på FRELIMOs flag (Mozambiques frigøringsfront). FRELIMOs flag, som blev brugt i en kort periode efter at landet fik sin uafhængighed fra Portugal, minder om dagens flag, men mangler våbnet.

I 2005 blev der afholdt en konkurrence for at udforme et nyt flag til Mozambique. Der blev kåret et vinderflag, men nationalflaget er det samme. Konkurrencen blev afholdt i forbindelse med en kampagne for at skabe et nyt symbol og en ny nationalsang for landet. Oppositionen i Mozambiques nationalforsamling ønskede specielt at fjerne billedet af Kalasjnikov-riflen fra flaget. 

Kampagnen for at ændre nationalsymbolerne har mødt stærk modstand blandt folket.

Symbolisering 
 Grøn: Den frugtbare jord
 Sort: Det afrikanske kontinent
 Gul: De kostbare mineraler 
 Hvid: Freden
 Rød: Landets kamp for uafhængighed 

 Gul stjerne: Folkets solidaritet og landets socialistiske overbevisning
 Bog: Uddannelse
 Hakke: Bønder og landbrug
 AK-47: Nationens beslutning om at beskytte sin frihed

Historiske flag 

Flag fra Afrika
Flag
Nationale flag
Albi

Albi er en kommune og by i Sydfrankrig. Byen er préfecture (hovedstad) i departementet Tarn, og den ligger ved floden Tarn, 80 kilometer nordøst for Toulouse. Indbyggerne kaldes albigensere (fransk: Albigeois). Den religiøse gruppe katharene, også kendt som albigensere havde deres udspring i dette område, og forfølgelse af katarene, kendt som det Albigensiske korstog (1209–1229), foregik i dette område.

Maleren Henri de Toulouse-Lautrec var født i byen, og i dag findes der et museum i hans barndomshjem.

Ved Tour de France i 1994 vandt Bjarne Riis en etape med mål i byen Albi. Etapen gik fra Bagnères-de-Bigorre over 223 kilometer til Albi.

Verdensarvssted 
Den gamle bydel, eller  «bispebyen» i Albi repræsenterer et intakt og levende bygningsmiljø som spænder fra middelalderen via renæssancen til nutiden. Den fik i 2010 status som UNESCO verdensarvsted.

Byens mest kendte seværdighed er katedralen Sainte-Cécile fra 1200-tallet, der er et mesterværk indenfor den sydfranske gotik. Katedralen opviser en virkningsfuld kontrast mellem det strenge, enkle eksteriør i mursten og det overdådige interiør.

Pont-Vieux-broen og Saint-Salvi kvarteret er også, sammen med katedralen, minder om byens rødder i 900-tallet.

Referencer

Henvisninger 

Byer i Tarn
Tour de France-byer
Foix

Foix er en fransk by på 9.900 indbyggere, og er hovedstad i det franske departementet Ariège.

Foix ligger ved foden af Pyrenæerne, og er den næststørste by i departementet Ariège, efter Pamiers. Selvom byen ligger i dalen, hvor bifloden l'Arget løber ud i l'Ariège, så er der en højdeforskel på knap 600 m mellem det højeste og det laveste punkt i byen (358-933 moh.).

Foix har et bjergklima, med varme somre med pludselige byger. Om vinteren er det koldt og ofte med sne. Foråret er mildt og stormfuldt.

Henvisninger 

Byer i Ariège
Tour de France-byer
Arado Ar 234

Arado Ar 234 "Blitz" (lyn) var et tysk jetdrevet bombefly, udviklet og produceret for Luftwaffe af Arado Flugzeugwerke, Warnemünde under 2. verdenskrig. Prototypen fløj første gang 30. juli 1943 og er verdens første jetdrevne bombefly. 2. august 1944 blev Ar 234 også verdens første jetdrevne rekognosceringsfly. Flyet blev hovedsagelig benyttet som rekognosceringsfly og var så godt som umuligt at bekæmpe.

Ar 234 blev produceret i 5 udgaver, deriblandt som natjager.

Bombefly
Observationsfly
Luftwaffe
Fly fra 2. verdenskrig
Militærfly fra Tyskland
2-motors jetfly
Bjerager Kirke

Bjerager Kirke, Bjerager Sogn, Hads Herred i det tidligere Aarhus Amt.

Eksterne kilder og henvisninger 
 Bjerager Kirke hos KortTilKirken.dk
 Bjerager Kirke hos danmarkskirker.natmus.dk (Danmarks Kirker, Nationalmuseet)
 Danske Aner Bjerager Sogn → Kirken

Kirker i Odder Kommune
Kirker i Århus Stift
Kirker i Århus Amt
Motherwell

Motherwell er administrationsbyen i North Lanarkshire i Skotland, mellem Glasgow og Edinburgh.

Den var tidligere den vigtigste by for den skotske stålindustri, og blev derfor kaldt Steelopolis. Byens udseende bliver domineret af et vandtårn og de tre køletårne på Ravenscraig stålværk, som blev kom til i 1992. Lukningen af stålværket, der var en af de største fremstillingsvirksomheder i Skotland, signaliserede slutningen for stålindustrien i denne del af Storbritannien. En af årsagerne til dette siges at være, at det ikke var muligt at få subsidier fra EU, fordi Skotland som en del af Storbritannien måtte kæmpe med resten af riget om midler som blev overført.

Fodboldklubben Motherwell FC blev grundlagt i 1886. Holdet er kendt som Steelmen. 

Byen var frem til 1996 administrationscenter for distriktet Motherwell.

Henvisninger
Ørting Kirke

Ørting Kirke, Ørting Sogn, Hads Herred i det tidligere Aarhus Amt, nu beliggende i Odder Kommune. Kirken ligger 6 kilometer syd for Odder. Tårnet blev bygget i 1891.

Eksterne kilder og henvisninger 
 Ørting Kirke hos KortTilKirken.dk
 Ørting Kirke hos danmarkskirker.natmus.dk (Danmarks Kirker, Nationalmuseet)

Kirker i Odder Kommune
Kirker i Århus Stift
Kirker i Århus Amt
Bellshill

Bellshill er en by i North Lanarkshire i Skotland som ligger cirka tre km nord for Motherwell. Bellshill har omkring 30,000 indbyggere (2001) og har siden 1996 været en del af Greater Glasgow.

Kendte personer fra Bellshill 

 Robin Cook, politiker
 Henry Dyer, ingeniør
 Sheena Easton, sanger
 Paul McGuigan, filminstruktør
 John Reid, politiker
 Harry Stanley, maler
 Gary McAllister, fodboldspiller
 Craig Brown, fodboldspiller
 Sir Matt Busby, fodboldmanager
 Brian McClair, fodboldspiller
 Ally McCoist, fodboldspiller
 Mike Denness, cricketspiller
 Barry Ferguson, fodboldspiller
 Derek Ferguson, fodboldspiller
 Tom McKean, mellemdistanceløber
 Billy McNeill, fodboldspiller
 Phil O'Donnell, fodboldspiller

Musikgrupper 
 BMX Bandits
 De Rosa (band)
 Teenage Fanclub
 Soup Dragons

Eksterne henvisninger 

Byer i Skotland
North Lanarkshire
Brüssow

Brüssow er en by i Brandenburg i det nordøstlige Tyskland. Byen har 2.262 indbyggere (2006).

Transport 
 veje til Löcknitz, Prenzlau og Penkun

Turisme

Seværdigheder (by) 
 Kirke (13. århundrede) i centrum
 Museer
 bymur

Venskabsbyer 
 Salzkotten (Tyskland)

Byer ved Brüssow 
 Penkun (Tyskland)
 Prenzlau (Tyskland)
 Gartz (Oder) (Tyskland)
 Pasewalk (Tyskland)
 Togelow (Tyskland)
 Vierraden (Tyskland)
 Schwedt (Tyskland)
 Gryfino (Polen)
 Szczecin (Polen)
 Police, Polen

Landsbyer ved Brüssow 
 Sommersdorf
 Krackow
 Bergholz

Se også 
 Stettin Byområdet

Eksterne henvisninger 

 Brüssow (tysk)

Byer i Brandenburg
Vatikanske euromønter

Euroen (EUR eller €) er den fælles valuta for de fleste europæiske lande som er medlem af EU samt nogle yderligere stater, blandt disse Vatikanstaten. Euromønter har to forskellige sider: en fælles europæisk side som viser møntens værdi og en national side som viser et symbol valgt af det medlemsland hvor mønten prægedes. Hvert medlemsland har således et eller flere symboler som er unikke for lige det land.

Design 

Vatikanstaten har præget tre forskellige serier, og hver serie har en og samme design. Den første serie prægedes af et portræt af paven Johannes Paul II. Da Johannes Paul II døde i 2005 begyndte Vatikanstaten at præge en ny serie mønter. Den anden serie prægedes af Camerlengos statsvåben, som er en markering af den ledige pavestol.

Da Vatikanet fik en ny pave i april 2006 udgav man en tredje serie, denne gang prægedes den nye pave Benedikt 16..

Alle mønter, uanset hvilken serie, præges også med prægningsårstal og teksten CITTA DEL VATICANO.

Vatikanstaten får præget en mindre mængde mønter (til en værdi af en million euro). Dette gør dem relativt eftertragtede som samlermønter og de anvendes meget lidt som betalingsmiddel.

Vatikanstaten har præget tre serier af mønter og fire versioner af 2-euro jubilæumsmønter.

Den første serie (2002-2005)

Den anden serie (2005)

Den tredje serie (2006-)

2-euro jubilæumsmønter 

Euromønter efter land
Arado Ar 232

Arado Ar 232 Tausendfüssler (Tysk: Tusindben) regnes som det første moderne transportfly. Det blev designet af Arado Flugzeugwerke under 2. verdenskrig og bygget i et mindre antal. Designet og konstruktionen introducerede næsten alle kendetegn som regnes som standard på moderne transportfly, herunder en lav kasseformet flykrop, lasterampe bagest, et højt haleparti for at lette lastning og egenskaber for at operere på vanskelige og utilgængelige rullebaner. Til trods for at Luftwaffe viste interesse for at erstatte og supplere deres flåde af, for det meste ældre Ju 52–fly, bestilte de alligevel ikke Arado Ar 232 i større antal.

Transportfly
Fly fra 2. verdenskrig
Luftwaffe
Militærfly fra Tyskland
4-motors propelfly
Pyrzyce

Pyrzyce (tysk: Pyritz) er en by i det vestlige Polen, i zachodniopomorskie voivodskab (Stettin Byområdet). Pyrzyce ligger mellem Stargard Szczeciński og Schwedt (Schwedt/Oder).

 befolkning: 12.688 (2006)
 areal: 39 km²

Natur (omegn) 
 1) Brodogóry Naturreservatet (polsk: Rezerwat Brodogóry)
 2) Stary Przylep Naturreservatet (polsk: Rezerwat Stary Przylep)

Turisme

Seværdigheder (by) 
 Kirke (14. århundrede)
 Kirke (15. århundrede)
 Rådhus
 Bymur

Byer ved Pyrzyce 
 Stargard Szczeciński
 Lipiany
 Choszczno
 Gryfino
 Cedynia
 Trzcińsko - Zdrój
 Moryń
 Mieszkowice
 Schwedt (Schwedt/Oder, Tyskland)
 Myślibórz

Landsbyer ved Pyrzyce 
 Przelewice
 Żabów
 Bielice
 Banie

Eksterne henvisninger 
 Pyrzyce online

Byer i Polen
Tidligere tyske byer
Blegind Kirke

Blegind Kirke, Blegind Sogn, Hjelmslev Herred i det tidligere Skanderborg Amt.
Kor og skib er opført i romansk tid af rå kamp og granitkvadrer, især som hjørnekvadre. Den oprindelige syddør er stadig i brug og har profilerede kragsten og tympanon med to dyr omkring et træ eller en figur, tympanonrelieffet er nært beslægtet med tympanonreliefferne i Stilling og Vitved Kirke. Den tilmurede norddør har råt tilhugget overligger. Korets nordvindue er oprindeligt, desuden ses i vestgavlen et romansk vindue med rundstav langs kanten, det har formodentlig siddet et andet sted. Tårn og våbenhus er opført i sengotisk tid. Tårnet er et såkaldt styltetårn, der åbner sig mod vest ved en rundbue, kamtakgavlene har cirkelblændinger og spidsbuede højblændinger. Våbenhuset har en ganske enkel blændingsdekoration i gavlen. Da korets tag blev fornyet i 1901, fandt man 43 sølvmønter, som præsten Laurits Nielsen Torrild havde skjult under svenskekrigen (1658-60), præsten døde i 1659. Kirken blev hovedistandsat i 1953-54.

Den runde korbue er blevet forhøjet og gjort bredere sidst i 1400-tallet, ved den lejlighed blev de brede kragbånd indmuret i nordvæggen, ved restaureringen i 1953-54 blev de atter indsat i korbuen, kragbåndene har dyr og fugle samt vegetativ udsmykning i relief. Altertavlen fra begyndelsen af 1600-tallet har maleri af A. Dorph fra 1895. Nogle gårdmandskoner havde i slutningen af 1800-tallet set det nye alterbillede i Hørning Kirke, som var en kopi efter A. Dorph, de indsamlede et beløb og bad den lokale præst om at bestille et tilsvarende alterbillede hos Dorph. Dorph svarede imidlertid, at beløbet var alt for lille, men da præsten skrev tilbage, at det ville bedrøve gårdmandskonerne, skænkede Dorph et billede til kirken, og det indsamlede beløb blev brugt til at istandsætte rammeværket. Prædikestolen blev skænket af præsten Laurits Nielsen Torrild og hustru i 1651. Dåbshimlen er fra omkring 1700. I korbuen hænger et lille sengotisk krucifiks fra omkring 1500. I korets nordvæg er indsat et epitafium over præsten Rasmus Nielsen og præsten Lauritz Nielsen Torrild samt deres hustruer. Begge er formodentlig begravet i skibet, hvor stenen lå indtil 1922. Epitafiet er formodentlig udført omkring 1650 mens Lauritz Nielsen Torrild og hans hustru endnu levede, idet deres dødsdatoer ikke er indhugget.

Den romanske granitdøbefont har løvefigurer på kummen.

Eksterne kilder og henvisninger 

 Blegind Kirke  hos nordenskirker.dk
 Blegind Kirke hos KortTilKirken.dk
 Blegind Kirke hos danmarkskirker.natmus.dk (Danmarks Kirker, Nationalmuseet)

Kirker i Skanderborg Kommune
Kirker i Århus Stift
Kirker i Skanderborg Amt
Styltetårn

Styltetårn er et tårn på "stylter". Der er tale om en senmiddelalderlig tårntype, der navnlig er udbredt i Århus Stift og især på Djursland. Men eksempler findes dog også både i Vendsyssel og på Nordfyn. Kirketårnene er oftest tilbygninger til ældre kirker, og tårnet støder altid op mod skibets vestgavl. Styltetårnet er karakteristisk ved, at den oftest temmelig høje underetage er åben mod vest, idet det lukkede klokkestokværk ovenover bæres af et oftest rundbuet stik, udspændt mellem tårnets nord- og sydmur. I undtagelsestilfælde er nord- og sydmuren erstattet af piller, således at tårnets underdel er åben til tre sider. Klokkekammerets østmur hviler på skibets vestgavl. 

Der er på nuværende tidspunkt kendskab til 58 middelalderlige styltetårne i Danmark.

Kirker med styltetårn
Albøge Kirke
Blegind Kirke
Dråby Kirke (Djursland)
Ebdrup Kirke
Egens Kirke
Elsted Kirke
Finderup Kirke
Gylling Kirke
Helgenæs Kirke
Hoed Kirke
Karlby Kirke (Norddjurs Kommune)
Løvel Kirke
Mesing Kirke
Nimtofte Kirke
Thorning Kirke
Tirstrup Kirke
Torrild Kirke
Tulstrup Kirke
Tånum Kirke
Villersø Kirke
Vilsted Kirke
Voer Kirke (Norddjurs Kommune)
Voldby Kirke (Hammel Kommune)
 tidligere St. Peder en Paul Kirke (billeder i WM Commons) i Ovezande, Borsele Kommune, Nederlandene
 Gaeta Domkirke (kampanile af 1148 –  billeder i WM Commons) i Lazio, Italien –

Kirker med styltetårn med senere lukket rundbue
Agri Kirke
Andst Kirke
Bregnet Kirke
Dover Kirke
Falslev Kirke
Feldballe Kirke
Fuglslev Kirke
Kragelund Kirke
Nørre Onsild Kirke
 Ore kirke
Saksild Kirke
Skanderup Kirke (Skanderborg Kommune)
Vistoft Kirke

Kirker med nedrevne styltetårne
Kolind Kirke
Rolsø Kirke
Stilling Kirke
Storarden Kirke
Sønder Aarslev Kirke
Tjærby Ødekirke
Ølsted Kirke (Århus Kommune)

Gotisk styltetårn uden kirke
 Tour du Guet ("Vagttårnet" – billeder i WM Commons) i Calais, Doverstrædet
Kirkearkitektur
Tårntyper
Luisa Diogo

Luísa Dias Diogo (født 11. april 1958) har været premierminister i Mozambique siden februar 2004. Hun erstattede Pascoal Mocumbi, som havde været premierminister i de forrige ni år. Før hun blev premierminister, var hun planlægnings- og finansminister og hun fortsat dette embede. Hun er den første kvindelige premierminister i Mozambique. Diogo repræsenteter partiet FRELIMO.

Diogo studerede økonomi ved Maputos Eduardo Mondlane Universitet. Hun fik bachelor-grad i 1983 og en mastergrad i finansøkonomi ved Universitetet i London i 1992. I 1980 begyndte hun at arbejde i Mozambiques finansdepartement. Hun blev leder af en afdeling i 1986, og i 1989 blev hun direktør for nationalbudgettet. Derefter arbejdede hun for Verdensbanken som programofficer i Mozambique. I 1994 sluttede hun sig til FRELIMO-regeringen som vice–finansminister .

Hun var den internationale gæstetaler ved det britiske Labour-partis konference i september 2005.

Noter 

Politikere fra Mozambique
Kvindelige regeringschefer
Michael Larsen (flertydig)

Flere personer bærer navnet Michael Larsen:

 Michael Larsen – en dansk forfatter, journalist, foredragsholder og debattør.
 Michael Larsen (fodboldspiller, født 1969) – en dansk fodboldspiller, der deltog ved Sommer-OL 1992.
 Michael Larsen (fodboldspiller, født 1980) – en dansk fodboldspiller (forsvar).
 Michael Larsen (fodboldspiller, født 1983) – en dansk fodboldspiller (forsvar).